અમદાવાદ: ગુજરાતમાં આઇએસ પોતાનો પગપેસારો કરી રહ્યું છે. તેમના સ્લીપર સેલ પણ એ‌િક્ટવ છે. તેવામાં અમદાવાદ સહિત ગુજરાતમાં કોઇ આંતકી પ્રવૃત્તિઓ ના બને તે માટે સુરક્ષા એજન્સીઓ સતર્ક છે. તેવામાં કેટલાક વિસ્તારોમાં કે પછી ભીડભાડવાળી જગ્યાએ આસાનીથી સર્વેલન્સ થઇ શકે તેવાં ઉપકરણો ડ્રોન અને હે‌િલકોપ્ટરના વેચાણ ઉપર શહેર ક‌િમશનરે પ્રતિબંધ મૂક્યો છે. લાલદરવાજા ખાતે આવેલી એક રમકડાંની દુકાનમાં ખુલ્લેઆમ વેચાતાં ડ્રોન તથા હે‌િલકોપ્ટર પોલીસે કબજે કરી વેપારીની ધરપકડ કરી હતી.